Thomas Jones (Y Bardd Cloff)

Am bobl eraill o'r un enw, gweler Thomas Jones.

Roedd Thomas Jones (Y Bardd Cloff) (15 Mai 1768 – 19 Chwefror 1828) yn fardd Cymreig.

 Cefndir 
Ganwyd Y Bardd Cloff yn Llandysilio-yn-lâl , Sir Ddinbych yn blentyn i John Jones ac Elizabeth ei wraig.Gwasanaethau Archifau Cymru; Cofrestr Blwyf Llandysilio-yn-lâl Cofrestr 1759 - 1782; bedyddiadau 1768. Yn ystod ei blentyndod cynnar ddioddefodd damwain a adawodd yn gloff ac a rhoddodd ei enw barddol iddo yn ddiweddarach yn ei fywyd.

 Gyrfa 
Yn bymtheg oed symudodd i Lundain i weithio fel cyfrifydd i Mathew Davies, gwneuthurwr coetsis yn 90 Long Acre, Llundain. Cafodd holl ofal masnach swyddfa Mathew Davies ym 1803 ac erbyn 1813 roedd wedi dod yn bartner yn y gwaith.

 Bardd 
Am gyfnod hir bu cysylltiad agos rhwng Jones a Chymdeithas Gwyneddigion Llundain. Etholwyd ef yn aelod yn 1789; gweithredodd fel ysgrifennydd y gymdeithas ym 1790 a 1791 a bu'n llywydd am dri thymor, yr achlysur olaf ym 1821. Roedd yn gyfeillgar iawn â John Jones, (Jac Glan-y-gors), Siôn Ceiriog ac Edward Charles (Siamas Gwynedd),Y Llenor Cyf. 10, Rh. 1-4, 1931 Edward Charles (Siamas Gwynedd) adalwyd 25 Mawrth 2020 a chanodd gywydd iddynt hwy ac eraill wedi i Siamas ddyfod yn rhydd o garchar lle bu yn hir am ddyled Cywydd a ddanfonodd y bardd o garchar lle y bu yn hir am ddyled.Y Mynegai i Farddoniaeth Gymraeg y Llawysgrifau adalwyd 25 Chwefror 2020

Canodd awdl i ddathlu pen-blwydd y Gwyneddigion ym 1799, a gyhoeddwyd yn Gymraeg a Saesneg, ac  Awdl ar Ddydd Gŵyl Dewi Sant ar ei chyfer ym 1802. Ar adeg dathlu jiwbilî'r Gwyneddigion, anrhegwyd Y Bardd Cloff â bathodyn arian y gymdeithas. Enillodd Jones sawl gwobr yn yr eisteddfodau hefyd.

 Marwolaeth 
Bu farw yn gartref 90 Long Acre, Llundain, yn 59 mlwydd oed a chladdwyd ei weddillion ym mynwent Eglwys St Martin-in-the-Fields. Canwyd marwnad iddo gan Robert Davies (Bardd Nantglyn) a wobrwywyd gyda medal arian gan Anrhydeddus Gymdeithas y Cymmrodorion.

 Cyfeiriadau 

Categori:Genedigaethau 1768
Categori:Beirdd Cymraeg
Categori:Marwolaethau 1828
Categori:Prosiect WiciLlên